รัฐมนตรีว่าการกระทรวงมหาดไทยเป็นประธานเปิดการประชุมนายกเทศมนตรีอาเซียนผลักดันกลไกการปกครองส่วนท้องถิ่นสร้างการพัฒนาที่ยั่งยืนตอบสนองความต้องการของประชาชน
พลเอก อนุพงษ์  เผ่าจินดา  รัฐมนตรีว่าการกระทรวงมหาดไทย เป็นประธานการประชุมนายกเทศมนตรีอาเซียนครั้งที่ 5 โดยมี พลตำรวจเอก อัศวิน  ขวัญเมือง  ผู้ว่าราชการกรุงเทพมหานคร พร้อมด้วยนายกเทศมนตรีอาเซียนและผู้นำรัฐบาลท้องถิ่นจากประเทศสมาชิกอาเซียนทั้ง10 ประเทศและผู้ที่เกี่ยวข้องรวมทั้งสิ้น 300 คนเข้าร่วมประชุมที่ศูนย์ประชุมสหประชาชาติ        รัฐมนตรีว่าการกระทรวงมหาดไทย กล่าวว่า การประชุมนายกเทศมนตรีอาเซียนเป็นการหารือเพื่อขับเคลื่อนการปกส่วนท้องถิ่นให้เป็นกลไกในการสร้างการพัฒนาที่ยั่งยืนเพราะการปกครองส่วนท้องถิ่นถือว่ามีความใกล้ชิดกับประชาชนมากที่สุดสามารถเข้าถึงทรัพยากรและความต้องการของประชาชนสาหรับประเทศไทยแล้วเป้าหมายการพัฒนาที่ยั่งยืนขององค์การสหประชาชาติเป็นสิ่งที่สามารถบรรลุได้โดยอาศัยแนวทางการพัฒนาตามหลักปรัชญาของเศรษฐกิจพอเพียงโดยการผลักดันให้การพัฒนาในทุกมิติเป็นไปอย่างพอประมาณมีเหตุผลเน้นการสร้างความเข้มแข็งจากภายใน         ขณะที่รัฐบาลไทยได้มุ่งมั่นที่จะสร้างและส่งเสริมความร่วมมือในภูมิภาคตามแนวคิดหลัก“ร่วมมือร่วมใจก้าวไกลยังยืน” ซึ่งได้เน้นความสำคัญในการส่งเสริมความร่วมมือที่ใกล้ชิดกับพันธมิตรทุกภาคส่วนและองค์การระหว่างประเทศเพื่อขับเคลื่อนการพัฒนาที่ยังยืนในทุกมิติทั้งนี้การพัฒนาระดับท้องถิ่นจะนำไปสู่การขับเคลื่อนการพัฒนาอย่างยั่งยืนตามกรอบสหประชาชาติผ่านการสร้างการมีส่วนร่วมของประชาชนอันจะทำให้มีความสอดคล้องและเป็นประโยชน์ต่อท้องถิ่นอย่างแท้จริง  เพื่อนำไปสู่การยกระดับคุณภาพชีวิตของประชาชนให้ดีขึ้นอีกทั้งยังส่งเสริมหลักการ“ไม่ทิ้งใครไว้เบื้องหลัง”    ในช่วงการประชุมนายกเทศมนตรีอาเซียนผู้แทนเมืองและผู้เข้าร่วมประชุมทุกจะได้ร่วมกันถ่ายทอดวิสัยทัศน์และแลกเปลี่ยนประสบการณ์เพื่อนำไปประยุกต์ใช้ในการพัฒนาเมืองภูมิภาคอาเซียนอย่างยั่งยืนภายใต้องค์ประกอบสำคัญ3 ประการซึ่งประเทศไทยให้ความสำคัญและผลักดันในฐานะประธานอาเซียนคือ(1) สร้างความยั่งยืนเพื่ออาเซียนที่ยั่งยืน(2) ก้าวไกลไปสู่ดิจิทัลอาเซียนและ(3) ร่วมมือร่วมใจไปสู่อาเซียนที่ไร้รอยต่อและภายหลังจากการประชุมดังกล่าวแล้วเสร็จประเทศสมาชิกอาเซียนจะออกแถลงการณ์การประชุมนายกเทศมนตรีอาเซียนครั้งที่5 ร่วมกันโดยจะนำผลการประชุมและข้อเสนอแนะที่ได้จากการประชุมครั้งนี้ไปใช้เป็นกรอบการทำงานระดับอื่นต่อไป